CELEX: C2007/082/09
Language: fi
Date: 2007-04-14 00:00:00
Title: Asia C-292/05: Yhteisöjen tuomioistuimen tuomio (toinen jaosto) 15.2.2007 (Efeteio Patronin (Kreikka) esittämä ennakkoratkaisupyyntö) — E. Lechouritou, V. Karkoulias, G. Pavlopoulos, P. Brátsikas, D. Sotiropoulos ja G. Dimopoulos v. Dimosio tis Omospondiakis Dimokratias tis Germanias (Brysselin yleissopimus — 1 artiklan 1 kappaleen ensimmäinen virke — Soveltamisala — Yksityisoikeus — Käsite — Vahingonkorvauskanne, jonka sodan yhteydessä tapahtuneiden joukkomurhien uhrien oikeudenomistajat ovat nostaneet sopimusvaltiossa toista sopimusvaltiota vastaan tämän asevoimien toimien johdosta)

14.4.2007   
            
            
               FI
            
            
               Euroopan unionin virallinen lehti
            
            
               C 82/5
            
         Yhteisöjen tuomioistuimen tuomio (toinen jaosto) 15.2.2007 (Efeteio Patronin (Kreikka) esittämä ennakkoratkaisupyyntö) — E. Lechouritou, V. Karkoulias, G. Pavlopoulos, P. Brátsikas, D. Sotiropoulos ja G. Dimopoulos v. Dimosio tis Omospondiakis Dimokratias tis Germanias
   (Asia C-292/05) (1)
   
   (Brysselin yleissopimus - 1 artiklan 1 kappaleen ensimmäinen virke - Soveltamisala - Yksityisoikeus - Käsite - Vahingonkorvauskanne, jonka sodan yhteydessä tapahtuneiden joukkomurhien uhrien oikeudenomistajat ovat nostaneet sopimusvaltiossa toista sopimusvaltiota vastaan tämän asevoimien toimien johdosta)
   (2007/C 82/09)
   Oikeudenkäyntikieli: kreikka
   Ennakkoratkaisua pyytänyt tuomioistuin
   Efeteio Patron
   Pääasian asianosaiset
   
      Kantajat: Eir. Lechouritou, V. Karkoulias, G. Pavlopoulos, P. Brátsikas, D. Sotiropoulos ja G. Dimopoulos
   
      Vastaaja: Dimosio tis Omospondiakis Dimokratias tis Germanias
   Oikeudenkäynnin kohde
   Ennakkoratkaisupyyntö — Efeteio Patron — Brysselin yleissopimuksen 1 artiklan tulkinta — Yleissopimuksen soveltamisala — Kanne, jonka sodan yhteydessä tapahtuneiden joukkomurhien uhrit ovat nostaneet sopimusvaltiota vastaan sillä perusteella, että se on vastuussa asevoimiensa sodan aikana suorittamista toimista
   Tuomiolauselma
   Tuomioistuimen toimivallasta sekä tuomioiden täytäntöönpanosta yksityisoikeuden alalla 27.9.1968 tehdyn yleissopimuksen, sellaisena kuin tämä yleissopimus on muutettuna Tanskan kuningaskunnan, Irlannin sekä Ison-Britannian ja Pohjois-Irlannin yhdistyneen kuningaskunnan liittymisestä kyseiseen yleissopimukseen 9.10.1978 tehdyllä yleissopimuksella, Helleenien tasavallan liittymisestä kyseiseen yleissopimukseen 25.10.1982 tehdyllä yleissopimuksella sekä Espanjan kuningaskunnan ja Portugalin tasavallan liittymisestä kyseiseen yleissopimukseen 26.5.1989 tehdyllä yleissopimuksella, 1 artiklan 1 kappaleen ensimmäistä virkettä on tulkittava siten, että kanne, jonka luonnolliset henkilöt nostavat sopimusvaltiossa toista sopimusvaltiota vastaan ja jolla pyritään saamaan korvaus vahingosta, joka on aiheutunut asevoimien ensimmäisen valtion alueella sotatoimien yhteydessä toteuttamien toimien uhrien oikeudenomistajille, ei kuulu tässä määräyksessä tarkoitettuihin yksityisoikeudellisiin asioihin.
   
      (1)  EUVL C 243, 1.10.2005.